č. spisu: 2025/001205 - 047
Z á p i s n i c a

z vyhodnotenia vyhlásenej elektronickej aukcie, ktoré sa konalo dňa 02.12.2025 v kancelárii č. 220 na majetkovoprávnom odbore, OÚ Banská Bystrica
        Predmetom vyhlásenia elektronickej aukcie je predaj nehnuteľností vedených  na liste vlastníctva č. 253, k. ú. Ladomer, ako:

· Pozemok C-KN parcela 177 o výmere 2457 m2 – záhrada v podiele 1/1, LV 253 

· Pozemok C-KN parcela 178 o výmere 451 m2 – ZPaN  v podiele 1/1, LV 253

            Stavby:

· Rodinný dom súp. číslo 219, situovaný na parc. 178, podiel 1/1, LV 253

      Primeraná cena bola zistená v Znaleckom posudku č. 93/2025 zo dňa 02.08.2025, ktorý vypracovala Ing. Dana Tatarkovičová, Horné Hámre 75, 966 71 Horné Hámre, znalec v odbore stavebníctvo a odvetví, odhad hodnoty nehnuteľností, podľa vyhlášky Ministerstva spravodlivosti Slovenskej republiky č. 492/2004 Z. z. o stanovení všeobecnej hodnoty majetku. Podľa citovaného znaleckého posudku všeobecná hodnota predávaných nehnuteľností je 84 600,- €.

      Ponukové konanie bolo vykonané v súlade s ustanovením § 8 ods.1  zákona č. 278/1993 Z. z. o správe majetku štátu v znení neskorších predpisov a to zverejnením ponuky dňa 28.08.2025 so začiatkom doručovania ponúk dňa 29.08.2025 a koncom lehoty na doručovanie ponúk 29.09.2025. V stanovenej lehote na doručovanie ponúk neprejavil o dočasne prebytočný majetok štátu žiadny správca majetku štátu.         

       Elektronická aukcia bola vyhlásená podľa § 8aa ods.1 zákona č. 278/1993 Z. z. a Okresný úrad Banská Bystrica ako správca majetku štátu v dočasnej správe zverejnil podľa § 8aa ods.2 zákona č. 278/1993 Z. z.  o správe majetku štátu v znení neskorších predpisov oznámenie o vyhlásení elektronickej aukcie v registri dňa 30.10.2025. Začiatok lehoty na predkladanie ponúk bol  31.10.2025 a  koniec lehoty na predkladanie ponúk bol stanovený na 28.11.2025. 
      Na základe vyhlásenia elektronickej aukcie sa v stanovenej lehote písomne prihlásili  predložením cenovej ponuky v zalepenej obálke  s označením „k. ú. Ladomer, zn. Neotvárať 2025/001205/OR“ traja  záujemcovia, a to: 

· Mária Hrmová, Horná Ždaňa 218, č. záznamu: 0123870, ponuka doručená 25.11.2025 (zábezpeka vo výške 8460,- € uhradená)

· SK Health s.r.o., Kuzmányho 143/24, 966 22 Lutila, č. záznamu: 0124494, ponuka doručená 27.11.2025 (zábezpeka vo výške 8460,- € uhradená)

· HUGO INVESTMENS s.r.o., M.R.Štefánika 4, Žiar nad Hronom, č. záznamu: 0125083, ponuka doručená 28.11.2025 (zábezpeka vo výške 8460,- € uhradená)

Komisia na svojom zasadnutí konštatovala, že Vyhlásenie elektronickej aukcie bolo úspešné, nakoľko sa o kúpu predmetných nehnuteľností prihlásili vyššie uvedení záujemcovia, ktorí svojou ponukou vo výške 84600,- € a úhradou zákonom stanovenej zábezpeky splnili podmienky vyhlásenia elektronickej aukcie. 

Na základe uvedených skutočností bude dočasný správca majetku vo vlastníctve štátu pokračovať v odplatnom prevode nehnuteľností, ktoré boli predmetom vyhlásenia EA v súlade so zákonom NR SR č. 278/1993 Z. z. o správe majetku štátu v znení neskorších predpisov, a to vykonaním elektronickej aukcie. 
Zápisnicu vypracovala:  Mgr. Iveta Orbanová
V Banskej Bystrici, dňa: 03.12.2025
